section_heading: Nazivlje
paragraph_text: Linux (ponekad GNU/Linux) naziv je operacijskog sustava, ali to ime prvo je dobila jezgra operacijskog sustava nastalog 1991. godine. U to vrijeme već je postojao GNU projekt, koji je stvorio slobodne inačice programa koji su standardni dio Unix operacijskih sustava, ali GNU projekt nije još razvio slobodnu jezgru operacijskog sustava, tako da je netko tko je tada htio imati računalo pod Unixom, morao je kupiti računalo i operacijski sustav, jer još nije postojao slobodni cjeloviti operacijski sustav.